MVII SS IONEN FOR DE EUROPÆISKE FÆLLESSKABER 
KOM(93) 413 endelig udg. 
Bruxelles, den 13. august 1993 
Forslag til 
RACETS RpnRnKIIKIfi fEQFl 
om indførelse af en endelig antidumpingtold på importen af 
dødbrandt magnesium med oprindelse i Den Kinesiske Folkerepublik 
::%' 'i,pj}t ••• 
;:;S-r'lÆ.\ -(forelagt af Kommissionen) 
"*(*î'f^'Vr:.'-." '" 
->l-
BEGRUNDELSE 
1. Kommissionen indførte ved forordning (EØF) nr. 2799/921) en midlertidig 
antidumpingtold på importen af dødbrandt magnesium med oprindelse i Den 
Kinesiske Folkerepublik. 
2. Rådet forlængede ved forordning (EØF) nr. 104/932) gyldighedsperioden 
for tolden med to måneder. Denne gyldighedsperiode udløb torsdag den 
26. marts 1993. 
3. De kinesiske eksportører anmodede om at blive hørt, hvilket blev imøde­
kommet, og de tilkendegav desuden deres mening skriftligt på samme måde 
som andre interesserede parter. 
4. Det var nødvendigt at forlænge konsultationsprocessen for at behandle 
alle synspunkter, inden Kommissionen var i stand til at drage en endelig 
konklusion. Denne lange konsultationstid har betydet, at de midlertidige 
foranstaltninger udløb den 26. marts 1993, inden der var truffet ende­
lige foranstaltninger. 
5. I forbindelse med den normale værdi påviste de kinesiske eksportører 
efter indførelsen af de midlertidige foranstaltninger og den efterføl­
gende offentliggørelse af Kommissionens beregninger, at der ikke i 
tilstrækkelig grad var blevet taget hensyn til den lette adgang til 
råmaterialer, der blev konstateret i Kina i forhold til i Tyrkiet, der 
anvendtes som referenceland. Kommissionen ændrede derfor sine bereg­
ninger i overensstemmelse hermed. 
6. Med hensyn til sammenligningen mellem den normale værdi og eksportprisen 
påviste de kinesiske eksportører, at den normale værdi ikke i 
tilstrækkelig grad var justeret for forskelle i brændingsprocessen i 
Kina sammenlignet med Tyrkiet. Kommissionen ændrede derfor sine 
beregninger i overensstemmelse hermed. 
7. Med disse ændringer i beregningen af den normale værdi blev dumping­
margenen for alle kinesiske eksportører nedsat til 80,7%. 
8. Hvad angår andre punkter i de midlertidige foranstaltninger, specielt 
med hensyn til skade og årsagssammenhæng, fremførte de kinesiske 
eksportører, Fællesskabets importører og brugerne flere argumenter for, 
hvorfor der ikke burde indføres endelige foranstaltninger. Disse 
argumenter er drøftet i detaljer i vedlagte forordning, men Kommissionen 
har foreslået, at der indføres endelige antidumpingforanstaltninger. 
1) EFT nr. L 282 af 26.9.1992, s. 15. 
2) EFT nr. L 15 af 23.1.1993, s. 1. 
^ A<*.~ 
9. Ved beregningen af den endelige told tog Kommissionen hensyn til 
dumpingimportens indvirkning på EF-erhvervsgrenens dårlige finansielle 
situation. 
Det er Kommissionens opfattelse, at kun en told, der svarer til hele 
dumpingmargenen, og som vil bringe de kinesiske priser op til den 
normale værdi, er tilstrækkelig til at fjerne den skade, der forvoldes 
erhvervsgrenen i Fællesskabet. 
10. Hvad angår spørgsmålet om, hvilken form for told der bør indføres, 
bemærker Kommissionen, at markedet for dødbrændt magnesium er følsomt 
over for den manglende prisstabilitet, der er skabt af dumpingimporten 
fra Kina. Tolden bør indføres i en sådan form, at den hindrer de 
kinesiske eksportører i at fremkalde yderligere prisfald. Under disse 
omstændigheder er der fastsat en mindstepris for salg af kinesisk 
magnesit på markedet i Fællesskabet. Denne mindstepris er 133 ECU pr. 
ton for alle kvaliteter. Tolden bør følgelig være lig med forskellen 
mellem denne mindstepris og nettoprisen for varen, frit Fællesskabets 
grænse, ufortoldet. 
^Ab^ 
Forslag ti I 
RÅDETS FORORDNING (EØF) Nr. 
af 
om indførelse af en endelig antidumpingtold på importen af 
dødbrændt magnesium med oprindelse i Den Kinesiske Folkerepublik 
RÅDET FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske 
Økonomiske Fællesskab, 
under henvisning til Rådets forordning (EØF) nr. 2423/88 af 11. juli 
1988 om beskyttelse mod dumpingimport eller subsidieret import fra 
lande, der ikke er medlemmer af Det Europæiske Økonomiske 
Fællesskab1), særlig artikel 12, 
under henvisning til forslag forelagt af Kommissionen efter 
konsultation i det rådgivende udvalg, der er nedsat i henhold til 
nævnte forordning, og 
ud fra følgende betragtninger: 
A. MIDLERTIDIGE FORANSTALTNINGER 
(1) Kommissionen indførte ved forordning (EØF) nr. 2799/922) (i det 
følgende benævnt forordningen om den midlertidige told) en 
midlertidig antidumpingtold på importen af dødbrændt magnesium med 
oprindelse i Den Kinesiske Folkerepublik og henhørende under KN-
kode 2519 90 30. 
1) EFT nr. L 209 af 2.8.1988, s. 1. 
2) EFT nr. L 282 af 26.9.1992, s. 15. 
- 2 -
B. EFTERFØLGENDE PROCEDURE 
(2) Efter indførelsen af den midlertidige antidumpingtold anmodede fem 
kinesiske eksportører og nogle uafhængige importører om at blive 
hørt af Kommissionen, hvilket blev imødekommet. De fremlagde også 
skriftlige redegørelser for deres synspunkter vedrørende de 
foreløbige resultater på samme måde som andre uafhængige 
importører, nogle endelige brugere og de kinesiske myndigheder. 
(3) Parterne blev også underrettet om de vigtigste kendsgerninger og 
betragtninger, på grundlag af hvilke Kommissionen agtede at 
anbefale indførelse af en endelig told. De fik også en frist til 
at fremsætte bemærkninger efter offentliggørelsen af disse 
oplysninger. 
(4) Kommissionen tog parternes mundtlige og skriftlige kommentarer i 
betragtning og ændrede i påkommende tilfælde sine resultater under 
hensyn hertil. 
C. DEN PÅGÆLDENDE VARE - SAMME VARE 
(5) Visse kinesiske eksportører, uafhængige importører og endelige 
brugere fremførte igen argumentet om, at dødbrændt magnesium med 
oprindelse i Fællesskabet og andre steder ikke er samme vare som 
varen med oprindelse i Den Kinesiske Folkerepublik. De kinesiske 
eksportører foreslog, at Kommissionen skulle udpege en uafhængig 
teknisk ekspert til at afgøre spørgsmålet om, hvorvidt kinesisk 
magnesit er eller ikke er "samme vare" som al anden dødbrændt 
magnesium, med hensyn til mineralforekomsternes kvalitet, 
brydnings- og forarbejdningsmetoder, kemiske og fysiske egenskaber 
og slutproduktets anvendelse. 
- 3 -
(6) Kommissionen er enig i, at en uafhængig ekspert eventuelt kan 
skaffe faktuelle oplysninger om sådanne forskelle mellem kinesisk 
magnesit og magnesit fra andre lande. Fællesskabets institutioner 
har imidlertid godtgjort, at sådanne forskelle eksisterer. Det 
anfægtes heller ikke, at disse forskelle ikke ændrer den 
kendsgerning, at de grundlæggende fysiske og kemiske egenskaber 
ved alle typer magnesit er identiske. Kun hvis disse grundlæggende 
fysiske og tekniske egenskaber var forskellige, ville man kunne 
fastslå, at de forskellige typer magnesit ikke er samme vare. At de 
endelige brugere uden videre kan anvende dødbrændt magnesium fra et 
hvilket som helst land, bekræfter kun, at det er en og samme vare. 
Derfor og af de grunde, der er angivet i betragtning 10, 11 og 12 i 
forordningen om den midlertidige told, blev det ikke anset for 
nødvendigt at udpege en sådan ekspert. 
Rådet bekræfter disse resultater og konklusioner. 
D. DUMPING 
a) Referenceland 
(7) I forordningen om den midlertidige told fastslog Kommissionen, at 
Tyrkiet var egnet som referenceland for fastsættelse af den 
normale værdi for Den Kinesiske Folkerepublik. Efter indførelsen af 
den midlertidige told gjorde nogle eksportører indsigelse mod 
anvendelsen af Tyrkiet som referenceland og foreslog 
Tjekkoslovakiet som bedre egnet på grund af arten af forekomsterne 
i landet, forarbejdningsteknikkerne og udvalget af forskellige MgO 
(magnesiumoxid) -kvaliteter. De påstod, at det tidligere 
Tjekkoslovakiet, selv om det er et land med markedsøkonomi, har en 
økonomisk struktur, som ligger nærmere Kinas. 
- 4 -
Kommissionen erindrer imidlertid om, at det tidligere 
Tjekkoslovakiet i henhold til forordning (EØF) nr. 1765/823) ikke 
kunne betragtes som et land med markedsøkonomi i 
undersøgelsesperioden fra juli 1990 til juni 1991. Ifølge artikel 
2, stk. 5, i forordning (EØF) nr. 2423/88 kan priser og 
omkostninger i et land uden markedsøkonomi ikke anvendes som 
grundlag for fastsættelse af den normale værdi. 
Kommissionen tager hensyn til flere faktorer, når den vælger et 
land med markedsøkonomi til beregning af den normale værdi. Den 
tager hensyn til faktorer som adgang til råmaterialer, om markedet 
er repræsentativt i forhold til de mængder, eksportlandene 
eksporterer, og hvorvidt omkostninger og priser i forbindelse med 
den pågældende vare i det pågældende land er skabt af frie 
markedskræfter. 
Efter en fuldstændig gennemgang af forholdene i Tyrkiet på baggrund 
af ovenstående konkluderede Kommissionen som i betragtning 15 i 
forordningen om den midlertidige told, at Tyrkiet er egnet som 
referenceland. 
Rådet bekræfter disse resultater og konklusioner. 
b) Normal værdi 
(8) Med hensyn til prissituationen i Tyrkiet fastslog Kommissionen, at 
det omfattende salg mellem forretningsmæssigt forbundne selskaber 
gjorde det uhensigtsmæssigt at basere den normale værdi på 
salgspriserne. Det konstateredes imidlertid som angivet i 
betragtning 16 i forordningen om den midlertidige told, at den 
tyrkiske producents produktionsomkostninger fastsættes ved en 
udbudsprocedure. Produktionsomkostningerne fastsættes således i 
normal handel og danner et passende grundlag for beregningen af den 
normale værdi. 
3) EFT nr. L 195 af 5.7.1982. 
- 5 -
(9) Efter indførelsen af den midlertidige told påstod de kinesiske 
eksportører, at den normale værdi, der er beregnet for hver MgO-
kvalitet og tilpasset forskellene i vilkår mellem Kina og Tyrkiet, 
ikke fuldt ud afspejler de naturlige fordele i Kina, idet de 
hævdede, at det er lettere at udvinde og forarbejde magnesit i 
Kina end i Tyrkiet. 
Kommissionen er til en vis grad enig i dette argument. Med hensyn 
til forskelle i udvindings- og forarbejdningsmetoder godtager 
Kommissionen, at visse omkostningsfaktorer ved fremstillingen af 
dødbrændt magnesium ikke findes i Kina på grund af naturlige 
fordele. I forordningen om den midlertidige told blev den normale 
værdi justeret for forbehandlings- og sorteringsprocesser, som 
konstateredes i Tyrkiet, men ikke i Kina. Kommissionen finder nu, 
at der yderligere bør tages højde for den lette adgang til 
råmaterialer i Kina i forhold til i Tyrkiet. På baggrund af det 
nuværende forhold mellem malm og sidesten i Tyrkiet og den 
justering, de kinesiske eksportører foreslog, er omkostningerne ved 
udvindingen blevet nedsat med 20% som konstateret i Tyrkiet. 
På dette grundlag afspejler den fastlagte normale værdi for den 
tyrkiske producent de naturlige fordele i Kina. De kinesiske 
eksportører påstod, at der yderligere burde justeres for de åbne 
miners påståede nære beliggenhed ved ovnene i Kina. Kommissionen 
må her slå fast, at beslutningen om at placere ovnene i nærheden af 
minerne og flytte dem, når minerne flyttes, i høj grad påvirkes af, 
at omkostningsstrukturen i Kina ikke bestemmes af 
markedsforholdene, og at tilpasninger under henvisning hertil er 
uforenelige med målsætningen i artikel 2, stk. 5, i grundforord­
ningen. 
- 6 -
(10) Rådet bekræfter den således fastlagte normale værdi. 
c) Eksportpris 
(11) Rådet bekræfter den metode, der anvendtes til fastlæggelse af 
eksportpriserne i betragtning 18 i forordningen om den 
midlertidige told, da der ikke blev fremført væsentlige 
bemærkninger hertil af de interesserede parter. 
E. SAMMENLIGNING OG DUMPINGMARGEN 
(12) De kinesiske eksportører påstod, at de kinesiske producenter 
anvender almindelig brænding med koks i skaktovne til lave 
omkostninger, og at der burde foretages en justering på 10% for 
at afspejle de lavere brændingsomkostninger i Kina. Kommissionen 
fastslog imidlertid, at den tyrkiske producent også anvender 
skaktovne. Kommissionen accepterede derimod, at der burde 
foretages en justering for at afspejle den tyrkiske producents 
større udgifter til brændselsolie, og produktionsomkostningerne 
blev således nedsat med 3%. Ingen andre parter fremsatte 
bemærkninger, og Rådet bekræfter derfor resultaterne og 
konklusionerne i betragtning 19 i forordningen om den 
midlertidige told. 
Det fremgik af den endelige undersøgelse af forholdene, at der 
finder dumping sted, og at dumpingmargenen er lig med forskellen 
mellem den normale værdi og prisen ved eksport til Fællesskabet. 
Dumpingmargenen er lig med 60 ECU pr. ton. 
(13) I forbindelse med den foreløbige afgørelse fastlagde 
Kommissionen en enkelt dumpingmargen for alle kinesiske 
eksportører. De kinesiske eksportører, som medvirkede ved 
undersøgelsen, anfægtede denne margen og påstod, at Kommissionen 
burde beregne en dumpingmargen for hver enkelt eksportør, som 
samarbejdede ved undersøgelsen. 
- 7 -
Kommissionen minder imidlertid om, at individuel behandling for 
så vidt angår eksporten fra et land uden markedsøkonomi fortsat 
må betragtes som en helt speciel undtagelse, som kun anvendes i 
tilfælde, hvor den berørte producent har ført bevis for, at det 
er muligt at fastsætte eksportpriserne uden påvirkning fra de 
statslige myndigheders side. Staten kan gennem sin kontrol 
ændre produktions- og handelsmønstret for at drage fordel af 
den laveste dumpingmargen og således underminere enhver 
foranstaltnings effektivitet. Som anført i betragtning 21 i 
forordningen om den midlertidige told handler de pågældende 
eksportører, som er statskontrollerede virksomheder, ikke 
uafhængigt af statslig indflydelse og kan ikke frit fastsætte 
deres eksportpriser. Der er derfor kun fastlagt en enkelt 
dumpingmargen for alle kinesiske eksportører. Rådet bekræfter 
ovenstående resultater og konklusioner. 
F. SKADE 
(14) Kommissionen konkluderede i forordningen om den midlertidige 
told (se betragtning 22-32), at erhvervsgrenen i Fællesskabet 
havde lidt væsentlig skade som følge af dumpingimporten af 
dødbrændt magnesium med oprindelse i Den Kinesiske 
Folkerepublik. Importen af den pågældende vare fra Den Kinesiske 
Folkerepublik steg fra 117 000 t i 1988 til over 176 000 t i 
undersøgelsesperioden fra den 1. juli 1990 til den 30. juni 
1991, og fællesskabsproducenternes markedsandel mindskedes på et 
marked i udvidelse, og deres priser blev trykket betydeligt. 
Fællesskabsproducenternes salg var tabsgivende eller gav kun 
ringe fortjeneste. De interesserede parter fremførte ikke nye 
argumenter hertil. Rådet bekræfter derfor Kommissionens 
resultater og konklusioner i betragtning 32 i forordningen om 
den midlertidige told. 
- 8 -
(15) De kinesiske eksportører mente, at der ikke kan være tale om 
skade i forbindelse med varer med indhold på over 92% MgO, da 
EF-producenterne af disse kvaliteter fortsat øgede - påstås det 
- deres salg, produktionsmængde og kapacitetsudnyttelse. 
Som angivet i betragtning 34 i forordningen om den midlertidige 
told konstaterede Kommissionen ikke som led i undersøgelsen, at 
fællesskabsproducenterne havde øget salget, produktionsmængden 
og kapacitetsudnyttelsen i forbindelse med disse kvaliteter. 
Desuden ses der i argumentet helt bort fra, at skadens omfang 
ifølge artikel 4, stk. 4, i forordning (EØF) nr. 2423/88 
fastlægges i forhold til produktionen i Fællesskabet af samme 
vare, hvilket omfatter alle typer og kvaliteter af magnesit, 
som i vidt omfang kan erstatte hinanden. Hvis fæl­
lesskabsproducenter af visse kvaliteter har et salg i 
Fællesskabet, som ikke er berørt af dumpingimporten på samme 
måde som salget af andre kvaliteter, må det globalt ses i 
sammenhæng med fællesskabsindustriens præstationsniveau på 
markedet i Fællesskabet for samme vare som et hele, hvilket 
betyder alle typer og kvaliteter. Dette argument må derfor 
afvises. Rådet bekræfter ovenstående resultater og konklusioner. 
G. ÅRSAG TIL SKADE 
(16) Som anført i betragtning 33 og 34 i forordningen om den 
midlertidige told konstaterede Kommissionen, at erhvervsgrenen i 
Fællesskabet påføres væsentlig skade på grund af 
dumpingimporten som omhandlet i artikel 4, stk. 1, i forordning 
(EØF) nr. 2423/88. Efter indførelsen af midlertidige 
foranstaltninger påstod de kinesiske eksportører og nogle 
importører imidlertid, at fællesskabsproducenternes stigende 
omkostninger var tegn på, at skaden var selvforskyldt og ikke 
kunne tilskrives importen fra Kina. De påstod også, at der var 
forvoldt skade som følge af import af varer fra Nordkorea. 
- 9 -
(17) Med hensyn til det første argument mener Kommissionen ikke, at 
fællesskabsproducenternes omkostninger steg meget mellem 1988 
og undersøgelsesperioden. Fællesskabsproducenternes finansielle 
situation forværredes som et resultat af pristrykket fra 
dumpingimporten fra Kina, medens omkostningerne var stabile. 
Kommissionen kan derfor ikke godtage, at der var tale om 
selvforskyldt skade fra fællesskabsproducenternes side som 
følge af stigende produktionsomkostninger, og denne påstand må 
derfor afvises. 
(18) Hvad angår importen fra Nordkorea, noterer Kommissionen, at Kina 
er langt den største forsyningskilde, når det drejer sig om 
import af dødbrændt magnesium til Fællesskabet. Nordkorea 
tegnede sig for 15% af importen af dødbrændt magnesium til 
Fællesskabet i referenceperioden, medens Kina tegnede sig for 
46%. Selv om det ikke kan udelukkes, at andre faktorer end 
dumpingimporten fra Kina også har haft negative virkninger for 
erhvervsgrenen i Fællesskabet, må det dog konkluderes, at den 
meget omfattende mængdemæssige udvidelse af den kinesiske 
dumpingeksport og de lave priser har været skyld i faldet i 
fællesskabsproducenternes markedsandel og forværringen af deres 
finansielle situation. Denne eksport må derfor, særskilt 
betragtet, anses for at have forvoldt erhvervsgrenen i 
Fællesskabet væsentlig skade. 
(19) Producenterne af ildfast materiale påstod, at de importvarer fra 
Kina, som de anvendte, ikke har forvoldt 
fællesskabsproducenterne skade, da fællesskabsproducenterne ikke 
solgte dødbrændt magnesium med den nødvendige kemiske profil. 
- 10 -
Kommissionen nævner i den forbindelse, at alle importerede varer 
og den magnesit, som fællesskabsindustrien fremstiller, er samme 
vare med samme grundlæggende og identiske fysiske og kemiske 
egenskaber og med samme anvendelse. Kommissionen fastslog 
desuden, at fællesskabsproducenterne er i stand til at 
fremskaffe alle typer magnesit, også dem, der opfylder 
ovennævnte brugeres krav. Fællesskabsproducenterne kunne i dette 
bestemte tilfælde ikke sælge de pågældende typer magnesit til 
disse brugere, hvorimod de kinesiske eksportører kunne på grund 
af deres lave priser, hvilket er endnu et tegn på, at erhvervs­
grenen i Fællesskabet blev påført skade af dumpingimporten fra 
Kina. 
Rådet bekræfter ovenstående resultater og konklusioner. 
H. TOLD 
(20) Hvad angår tolden, fastslog Kommissionen i betragtning 44 i 
forordningen om den midlertidige told, at kun en told, der 
svarer til hele dumpingmargenen (som fastlagt i betragtning 12), 
og som vil bringe de kinesiske priser op til den normale værdi, 
er tilstrækkelig til at afhjælpe den skade, der er forvoldt 
erhvervsgrenen i Fællesskabet som følge af dumpingimporten. Der 
er ikke fremført argumenter vedrørende toldens størrelse efter 
indførelsen af den midlertidige told, og Rådet bekræfter derfor 
Kommissionens resultater og konklusioner. 
Hvad angår toldens form, finder Kommissionen, at strukturen i en 
statskontrolleret økonomi giver de kinesiske eksportører et 
betydeligt spillerum til at sænke deres eksportpriser 
yderligere, og at et sådant fald i de kinesiske eksportørers 
priser faktisk har fundet sted siden 1988. Markedet for magnesit 
er meget følsomt over for manglende prisstabilitet, og tolden 
bør derfor indføres i en sådan form, at den kan forhindre, at de 
kinesiske eksportører sænker priserne yderligere. Hverken et 
fast toldbeløb eller en værditold synes derfor egnet. 
- 11 -
Under disse omstændigheder bør der fastsættes en mindstepris ved 
salg af kinesisk magnesit på markedet i Fællesskabet. Denne 
mindstepris beregnes på grundlag af den vejede gennemsnitlige 
normale værdi for dødbrændt magnesium som fastlagt i betragtning 
9 og justeret til cif-værdien Fællesskabets grænse. Denne 
mindstepris fastsættes til 133 ECU pr. ton for alle kvaliteter. 
Tolden bør derfor være lig med forskellen mellem denne 
mindstepris og nettoprisen for varen, frit Fællesskabs grænse, 
ufortoldet. Rådet bekræfter dette. 
I. FÆLLESSKABETS INTERESSER 
(21) Ved vurderingen af behovet for foranstaltningerne er der taget 
hensyn til to grundlæggende elementer. For det første, at 
formålet med antidumpingforanstaltninger er at hindre 
konkurrencefordrejning, som skyldes illoyal handelspraksis, og 
således genskabe åbne og loyale konkurrencevilkår på markedet i 
Fællesskabet, hvilket grundlæggende er i Fællesskabets almene 
interesse. For det andet, at det under de særlige omstændigheder 
i denne procedure vil bringe den fremtidige eksistens for 
industrien for dødbrændt magnesium i fare, hvis man undlader at 
genskabe et loyalt marked, eftersom fællesskabsindustrien i 
øjeblikket er ude af stand til at opnå den nødvendige 
fortjeneste til at fortsætte handelen. Fællesskabets industri 
for dødbrændt magnesium ville således ikke længere være en 
kilde til teknisk ekspertise, beskæftigelse og investering, jf. 
betragtning 40 i forordningen om den midlertidige told. 
(22) Visse importører og endelige brugere fremførte, at 
omkostningsstigninger for producenterne af ildfast materiale 
alvorligt ville berøre deres evne til at konkurrere med andre 
producenter uden for Fællesskabet. 
- 12 -
Kommissionen er enig i, at denne industri for øjeblikket står i 
en vanskelig handelssituation både i og uden for Fællesskabet, 
som vil blive forværret, hvis prisen på dødbrændt magnesium 
stiger. Kommissionen finder imidlertid, at en told i form af en 
mindstepris pr. ton som fastlagt i betragtning 20 vil sætte 
brugerne af højere kvaliteter i stand til at købe dødbrændt 
magnesium til priser, som ikke er meget højere end 
konkurrenternes uden for Fællesskabet, og således til at bevare 
deres konkurrenceevne. Brugerne kunne få en prisfordel på kor­
tere sigt, hvis der ikke indføres told, men det vil generelt 
føre til mindre konkurrence og højere priser på længere sigt, 
hvis man undlader at genskabe loyale konkurrencevilkår på 
markedet i Fællesskabet. 
(23) Nogle importører påstod, at der ikke var grund til at beskytte 
industrien i Fællesskabet mod forsyninger af dødbrændt 
magnesium, som den ikke selv kan levere. 
- 13 -
Det er rigtigt, at produktionen i Fællesskabet i øjeblikket ikke 
er tilstrækkelig til at dække efterspørgslen efter den 
pågældende vare, men Kommissionen fastslog dog, at 
fællesskabsindustrien for øjeblikket arbejder under en rimelig 
kapacitetsudnyttelse og har store reserver. Kun dumpingimporten 
fra Kina til lave priser forhindrede fællesskabsindustrien i at 
udnytte den eksisterende kapacitet og mulighederne for 
produktionsudvidelse. Argumentet er endvidere baseret på en 
fejlagtig opfattelse af virkningerne af antidumpingtold. Selv om 
der anvendes told, vil forbrugerne i Fællesskabet fortsat kunne 
købe kinesisk magnesit til konkurrencedygtige priser, som i 
denne procedure, hvor tolden er lig med dumpingmargenen, men 
lavere end det beløb, der er påkrævet for fuldt ud at afhjælpe 
skaden, er det kun det illoyale element i eksportørernes 
prisfordel, der vil blive fjernet. På Fællesskabets marked er 
der desuden mange andre leverandører af dødbrændt magnesium, som 
ikke kommer fra Fællesskabet. Kommissionen ser ikke nogen grund 
til at frygte for forsyningsmangel. 
(24) De kinesiske eksportører gentog argumentet om, at det ikke er i 
Fællesskabets interesse at indføre foranstaltninger, som ikke 
er effektive, da en antidumpingtold på kinesisk dødbrændt 
magnesium vil resultere i en betydelig forøgelse af importen af 
lavprisvarer fra Nordkorea, som anført i betragtning 41 i 
forordningen om den midlertidige told vil Kommissionen være 
opmærksom på, om den kinesiske eksport i vidt omfang bliver 
erstattet af påstået dumpingimport fra Nordkorea, og undersøge, 
om der bør træffes passende forholdsregler under sådanne 
omstændigheder. 
- 14 -
(25) Ud fra de grunde, der er angivet ovenfor og i betragtning 40 til 
43 i forordningen om den midlertidige told, konkluderer 
Kommissionen, at det er i Fællesskabets interesse, at der gribes 
ind i dette tilfælde. Rådet bekræfter ovenstående resultater og 
konklusioner. 
J. OPKRÆVNING AF MIDLERTIDIG TOLD 
(26) Som følge af ændringen i toldens form finder Rådet det i dette 
særlige tilfælde ikke hensigtsmæssigt endeligt at opkræve den 
midlertidige antidumpingtold -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af dødbrændt 
magnesium henhørende under KN-kode ex 2519 90 30 med oprindelse i 
Den Kinesiske Folkerepublik. 
2. Tolden fastsættes til forskellen mellem 133 ECU pr. ton og prisen 
for varen, netto, frit Fællesskabets grænse, ufortoldet, hvis denne 
pris er lavere. 
3. Gældende bestemmelser for told finder anvendelse. 
Artikel 2 
Denne forordning træder i kraft dagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den På Rådets vegne 
ISSN 0254-1459 
KOM(93) 413 endelig udg. 
DOKUMENTER 
DA 11 02 
Katalognummer : CB-CO-93-452-DA-C 
ISBN 92-77-59019-X 
Kontoret for De Europæiske Fællesskabers Officielle Publikationer 
L-2985 Luxembourg